POGOJI IN MERILA

ZA IZBIRO IN SOFINANCIRANJE TER OCENJEVANJE IN VREDNOTENJE

LETNEGA PROGRAMA ŠPORTA V OBČINI ZAGORJE OB SAVI

(merila – izvleček 2026)

IZHODIŠČNE DOLOČBE:

Skladno s 7. členom Odloka je s Pogoji in merili za izbiro in sofinanciranje ter ocenjevanje in vrednotenje uveljavljen vrednostni model določitve višine sofinanciranja skupin programov in/ali področij športa. Končna vrednost vsakega izbranega športnega programa in/ali področja se določi po naslednjem postopku:

* z LPŠ je določena višina sredstev za vsako razpisano skupino športnih programov in/ali področij,
* na osnovi na JR prispelih prijav vseh upravičenih izvajalcev LPŠ se izračuna skupno število točk za vsako razpisano skupino športnih programov in/ali področij,
* izračunana vrednost točke za vsako razpisano skupino športnih programov in/ali področij je količnik med višino sredstev po LPŠ in skupnim številom točk razpisane skupine športnih programov in/ali področij,
* končna višina sredstev za vsak izbrani program in/ali področje športa upravičenega izvajalca je zmnožek števila (njegovih) zbranih točk in izračunane vrednosti točke skupine programov in/ali področja športa.

POGOJI ZA IZBIRO UPRAVIČENIH IZVAJALCEV LPŠ:

Izvajalci iz 5. člena Odloka postanejo upravičeni Izvajalci LPŠ, če izpolnjujejo naslednje pogoje:

* imajo sedež v občini Zagorje ob Savi,
* so na dan objave JR za sofinanciranje LPŠ najmanj eno (1) leto registrirani v skladu z veljavnimi predpisi,
* ena od dejavnosti po Standardni klasifikacij dejavnosti (SKD), za katere so prijavitelji registrirani, je:
  + SKD: 93.120 – dejavnost športnih klubov,
  + SKD: 93.190 – druge športne dejavnosti,
* Izvajajo programe in/ali področja športa skladno z Odlokom in LPŠ, se pravočasno prijavijo na JR ter izpolnjujejo vse pogoje JR,
* imajo za na JR prijavljene programe in/ali področja športa:
  + zagotovljene materialne in prostorske pogoje,
  + zagotovljen ustrezno izobražen/usposobljen kader za delo v športu (odločba o vpisu v razvid),
  + izdelano finančno konstrukcijo, iz katere so razvidni viri prihodkov in stroškov izvedbe programov,
  + urejeno evidenco članstva (športna društva, zveze) ter evidenco o udeležencih programov.

Prijavitelji, ki ne izpolnjujejo navedenih pogojev, se v nadaljevanju postopka izločijo iz ocenjevanja in vrednotenja.

Športna društva in njihove zveze imajo pod enakimi pogoji prednost pri ocenjevanju in vrednotenju.

POGOJI IN MERILA PO PODROČJIH ŠPORTA

Pogoji in merila za izbiro in sofinanciranje ter ocenjevanje in vrednotenje LPŠ za 2026 obsegajo naslednja področja:

1. športni programi,
2. športni objekti in površine za šport v naravi,
3. razvojne dejavnosti v športu,
4. organiziranost v športu,
5. ŠPORTNI PROGRAMI

Športni programi so najbolj prepoznaven del športa in predstavljajo organizirano in strokovno vodeno celoletno športno vadbo, ki je prilagojena različnim skupinam ljudi, njihovim sposobnostim, znanju, motivaciji in starosti.

Uporabljene oznake v nadaljevanju predstavljajo naslednje športne programe, ki so sofinancirani v 2026:

PRO1 in PRO2: prostočasni programi športne vzgoje otrok in mladine,

USM: programi športne vzgoje otrok in mladine usmerjenih v kakovostni in vrhunski šport,

KŠ/VŠ: programi kakovostnega in vrhunskega športa,

ŠI: programi rekreativne vadbe invalidov (oseb s posebnimi potrebami),

RE: programi športne rekreacije,

ŠSTA: programi športa starejših.

SKUPNI POGOJI ZA OCENJEVANJE IN VREDNOTENJE VSEH ŠPORTNIH PROGRAMOV

1. VKLJUČENOST UDELEŽENCEV V ŠPORTNE PROGRAME:

isti udeleženec se pri istem izvajalcu vrednoti le venem (1) celoletnem športnem programu.

(merilo ne velja za kategorizirane športnike).

1. PRIZNANI LETNI OBSEG ŠPORTNIH PROGRAMOV (število ur vadbe; 1 ura = 60 minut):

vsakemu izvajalcu se za vsak prijavljeni športni program (vadbeno skupino) prizna tolikšen letni obseg vadbe, kot ga sam predvidi ob prijavi na JR, vendar največ toliko, kot je določeno z merili (preglednice št. 1 do 9).

1. ŠTEVILO PRIZNANIH ŠPORTNIH PROGRAMOV (vadbenih skupin):

vsak izvajalec v 2026 lahko na JR prijavi:

* + PRO1: največ dva (2) programa v skupini: do 6 let; največ štiri (4) programe v skupini od 7 do 19 let.
  + PRO2: največ en (1) program v vsaki starostni skupini: U-7, U-8, U-9, U-10, U-11, U-12.
  + USM: največ en (1) program v vsaki starostni skupini: U-12/13, U-14/15, U-16/17 in U-18/20.
  + KŠ: največ en (1) program,
  + ŠI: največ štiri (4) programe,
  + RE: največ štiri (4) programe,
  + ŠSTA: največ dva (2) programa.

SKUPNA MERILA ZA OCENJEVANJE IN VREDNOTENJE VSEH ŠPORTNIH PROGRAMOV

Ocenjevanje in vrednotenje prijavljenih športnih programov se izvede na podlagi naslednjih meril:

1. KOMPETENTNOST STROKOVNIH DELAVCEV (= *korekcija strokovni kader*):

športni programi zahtevajo angažiranost ustrezno izobraženega in/ali usposobljenega kadra, pri čemer kot ustrezno usposobljen in/ali izobražen kader štejejo le osebe s pridobljeno odločbo o vpisu v razvid strokovnih delavcev v športu (izdana s strani MGTŠ).

* med netekmovalnimi programi ločimo: PRO1, PRO2, RE, ŠSTA,
* med tekmovalnimi programi ločimo: USM (strokovni kader se v programih KŠ, VŠ ne sofinancira).

|  |  |  |  |  |
| --- | --- | --- | --- | --- |
| PREGLEDNICA A | KOMPETENTNOST STROKOVNEGA KADRA | | | |
| STROKOVNI KADER | PRO1 | RE, ŠSTA | PRO2 | USM |
| korekcijski faktor strokovni kader | 0,500 | 0,500 | 0,750 | 1,000 |

pri določitvi korekcijskega faktorja se upošteva tudi:

* če isti strokovni kader hkrati (v istem terminu) izvaja dva ali več programov istega izvajalca, se korekcijski faktor proporcionalno zmanjša.
* če oseba, ki izvaja program, ni ustrezno usposobljena in/ali izobražena za delo v športu (brez odločbe o vpisu v razvid MGTŠ), se točke za strokovni kader ne priznajo.

1. ŠTEVILO VADEČIH ali VELIKOST VADBENE SKUPINE (*=koeficient popolnosti vadbene skupine*):

različne športne panoge in različne starostne skupine za izvedbo optimalne vadbe zahtevajo različno število vključenih, zato je z merili je določena potrebna (priporočena) velikost posamezne vadbene skupine.

|  |  |  |  |  |
| --- | --- | --- | --- | --- |
| PREGLEDNICA B-1 | VELIKOST SKUPINE: PRO1, PRO2, RE, ŠSTA | | | |
| VELIKOST VADBENE SKUPINE | PRO1 | PRO2 | RE | ŠI, ŠSTA |
| velikost skupine/število vključenih | 15 | 10 | 15 | 10 |

|  |  |  |  |  |
| --- | --- | --- | --- | --- |
| PREGLEDNICA B-2 | VELIKOST SKUPINE: USM, KŠ, VŠ | | | |
| VELIKOST VADBENE SKUPINE | USM: U-12/15 | USM: U-16/20 | KŠ: ČLANI/CE | VŠ: kategorizirani |
| IŠP/MI: velikost skupine/število vključenih (1) | 8 | 6 | 4 | 1 |
| IŠP/MI: velikost skupine/število vključenih (2) | 8 | 8 | 8 | 1 |
| KŠP: velikost skupine/število vključenih | 12 | 12 | 12 | 1 |
| OPOMBA: IŠP - individualne športne panoge, MI: miselne igre; KŠP: kolektivne športne panoge | | | | |

|  |
| --- |
| (1): IŠP/MI: panoge, ki uveljavljajo rezultate posameznikov: KICKBOX, PLES, SMUČANJE, STRELSTVO… |
| (2): IŠP/MI: panoge, ki uveljavljajo rezultate ekipa: BOWLING, KEGLJANJE, ŠAH… |

Merilo »proporcionalna vrednost koeficienta« se upošteva, če število vključenih v skupini ni enako potrebni (priporočeni) velikosti skupini. Pri izračunu koeficienta se uporabijo podatki iz preglednic: B-1, B-2 in sicer:

* stopnja 1: če v programu ni vsaj polovica potrebnega števila vadečih (do 49,99 % ), se program ne prizna,
* stopnja 2: če je v program vključenih manj vadečih (50,00 % do 99,99 %), se število točk ustrezno zmanjša,
* stopnja 3: večje število vključenih (100,00 % in več) ne vpliva na dodatno vrednotenje.

|  |  |  |  |
| --- | --- | --- | --- |
| PREGLEDNICA B-3 | ŠTEVILO VKLJUČENIH | | |
| ŠTEVILO VKLJUČENIH V VADBENI SKUPINI | stopnja 1 | stopnja 2 | stopnja 3 |
| koeficient popolnosti skupine | 0,000 | proporcionalna vrednost koeficienta | 1,000 |

V netekmovalnih programih (PRO1, PRO2, ŠI, RE, ŠSTA) se upoštevajo samo udeleženci, ki imajo stalno bivališče v občini Zagorje ob Savi, vendar le, če je v program vključena vsaj polovica potrebnega števila udeležencev.

V tekmovalnih programih (USM, KŠ, VŠ) se upoštevajo samo športniki, ki so registrirani v skladu z ZŠpo-1

(podatki OKS-ZŠZ; veljavni na dan objave JR).

1. RAZVRŠČANJE ŠPORTNIH PANOG GLEDE NA RAZŠIRJENOST, KONKURENČNOST, USPEŠNOST IN POMEN ZA LOKALNO OKOLJE samo pri tekmovalnih programih (*=skupni korekcijski faktor vrednotenja*):

tekmovalni šport se izvaja v različnih športih (disciplinah, panogah), izvajalci pa so rezultatsko različno uspešni. Merila izvajalce programov USM, KŠ, VŠ razvrščajo glede na:

* KOMPETENTNOST KADRA: število trenerjev z ODLOČBO o vpisu v RAZVID (MGTŠ),
* KONKURENČNOST: razvrstitev športne panoge v razrede konkurenčnosti (podatki OKS-ZŠZ ali MGTŠ),
  + LOKALNI POMEN: število vadečih v vseh z JR priznanih programih prijavitelja (JR),
  + RAZŠIRJENOST: število registriranih športnikov prijavitelja (podatki OKS-ZŠZ na dan objave JR),
  + USPEŠNOST: rezultat članske ekipe prijavitelja na uradnem tekmovanju NPŠZ (na dan objave JR),
  + USPEŠNOST: ponderirano število kategoriziranih športnikov (podatki OKS-ZŠZ na dan objave JR).

|  |  |  |  |  |
| --- | --- | --- | --- | --- |
| PREGLEDNICA C | RAZVRŠČANJE PANOG | | | |
| KOMPETENTNOST KADRA: trenerji z ODLOČBO MGTŠ | 1 do 2 trenerja | 3 do 5 trenerjev | 6 do 9 trenerjev | 10 trenerjev + |
| TOČKE ZA RAZVRŠČANJE | 5 | 10 | 15 | 25 |
| KONKURENČNOST: razvrstitev ŠPORTNE PANOGE | 4. in 5. razred | 3. razred | 2. razred | 1. razred |
| TOČKE ZA RAZVRŠČANJE | 5 | 10 | 15 | 25 |
| LOKALNI POMEN: vadeči v programih PRIJAVITELJA | do 30 | 31-64 | 65-100 | 101 in več |
| TOČKE ZA RAZVRŠČANJE | 5 | 10 | 15 | 25 |
| RAZŠIRJENOST: registrirani športniki PRIJAVITELJA | do 10 | 11 do 25 | 26 do 50 | 51 in več |
| TOČKE ZA RAZVRŠČANJE | 5 | 10 | 15 | 25 |
| USPEŠNOST: rezultat članske ekipe PRIJAVITELJA | nastop UT/NPŠZ | nastop DP | rezultat < 50 % | rezultat < 25 % |
| TOČKE ZA RAZVRŠČANJE | 5 | 10 | 15 | 25 |
| USPEŠNOST: kategorizirani športniki (ponderirano) | 0 točk | 1 do 5 točk | 6 do 10 točk | 11 točk in več |
| TOČKE ZA RAZVRŠČANJE | 0 | 10 | 15 | 25 |
| pri razvrščanju v razrede konkurenčnosti se upošteva vsakoletni seznam OKS-ZŠZ (strokovni svet za VŠ) | | | | |
| UT/NPŠZ: uradno tekmovanje pod okriljem NPŠZ (nižjeligaška, pokalna tekmovanja) | | | | |
| PONDERIRANO ŠTEVILO KATEGORIZIRANIH (seznam OKS-ZŠZ): MLR=DR=1; PR=MR=2; SR=3, OR=5. | | | | |

Na osnovi zbranega števila točk se prijavitelji razvrstijo v dve (2) kakovostni skupini. Z JR za 2026 je določeno:

* v 1. kakovostno skupino so uvrščeni izvajalci, ki na podlagi meril (preglednica C) zberejo najmanj 120 točk,
* korekcijski faktor razvrščanja panog v 2026 je:
  + za 1. kakovostno skupino = 1,250,
  + za 2. kakovostno skupino = 1,000.

1. MATERIALNI STROŠKI IZVEDBE PROGRAMOV *(=korekcija materialni stroški*)

pri izvedbi športnih programov nastajajo tudi drugi stroški (oprema, sodniki, prevozi…), zato so z merili določeni korekcijski faktorji za posamezne tekmovalne programe:

* skupina 1: programi USM, KŠ v kolektivnih športnih panogah (KŠP),
* skupina 2: programi USM, KŠ v individualnih športnih panogah in miselnih igrah (IŠP/MI),

|  |  |  |
| --- | --- | --- |
| PREGLEDNICA D-1 | MATERIALNI STROŠKI | |
| MATERIALNI STROŠKI | skupina 1 | skupina 2 |
| korekcijski faktor materialni stroški (\*) | največ 1,000 | največ 1,000 |

(\*) končna vrednost korekcijskega faktorja materialnih stroškov izvedbe športnih programov (skupina 1, 2) je seštevek pripadajočih faktorjev:

* preglednica D-2: športni dosežek skupine na uradnem DP NPŠZ; aktualni rezultat ob prijavi na JR,
* preglednica D-3: status športne panoge pri razvrščanju v razrede konkurenčnosti (podatki OKS-ZŠZ).

|  |  |  |  |  |
| --- | --- | --- | --- | --- |
| PREGLEDNICA D-2 | MATERIALNI STROŠKI | | | |
| MATERIALNI STROŠKI | nastop UT | nastop DP | rezultat DP>50 % | rezultat DP>25 % |
| korekcijski faktor MS: rezultat skupine (KŠP) | 0,350 | 0,450 | 0,550 | 0,750 |
| korekcijski faktor MS: rezultat skupine (IŠP/MI) | 0,200 | 0,300 | 0,400 | 0,600 |
| UT: uradno tekmovanje pod okriljem NPŠZ (tekmovanja nižjega ranga); DP: uradno državno prvenstvo NPŠZ | | | | |

|  |  |  |  |  |
| --- | --- | --- | --- | --- |
| PREGLEDNICA D-3 | MATERIALNI STROŠKI | | | |
| MATERIALNI STROŠKI IZVEDBE PROGRAMA | 4. in 5. RAZRED | 3. RAZRED | 2. RAZRED | 1. RAZRED |
| razvrstitev PANOGE v razrede konkurenčnosti | 0,100 | 0,150 | 0,200 | 0,250 |
| Razvrstitev PANOGE v razrede konkurenčnosti: upošteva se aktualni dokument OKS-ZŠZ in/ali MGTŠ! | | | | |

* skupina 3: dodatni programi kategoriziranih športnikov (MLR, PR, DR, MR, SR, OR).
  + v 2026 se upoštevajo korekcijski faktorji iz preglednice D-3.
  1. MERILA ZA OCENJEVANJE IN VREDNOTENJE NETEKMOVALNIH PROGRAMOV

Med netekmovalne programe prištevamo:

* prostočasna športna vzgoja otrok in mladine: PRO1, PRO2,
* športna rekreacija: RE,
* šport starejših: ŠSTA.

PRIZNANI LETNI OBSEG VADBE NETEKMOVALNIH ŠPORTNIH PROGRAMOV

PROSTOČASNA ŠPORTNA VZGOJA OTROK IN MLADINE: PRO1 IN PRO2

Prostočasni programi predstavljajo širok spekter športnih aktivnosti za otroke in mladino, katerih cilj je izboljšanje njihove gibalnih zmogljivosti. Raznolikost izvajalcev omogoča pestro kakovostno ponudbo, ob enakih pogojih pa LPŠ daje prednost programom športnih društev.

Programi PRO1 so programi, katerih glavni cilj je ljubiteljsko ukvarjanje s športom in koristno preživljanje prostega časa. Namen programov ni udeležba na tekmovanjih, vrednotijo se prijaviteljem s pretežno rekreativno vsebino.

Celoletni programi PRO1 praviloma potekajo najmanj 30 tednov v letu (oz. 60 ur).

S sredstvi lokalne skupnosti se sofinancirajo:

|  |  |
| --- | --- |
| ŠPORTNI PROGRAM: | MERILO ZA VREDNOTENJE: |
| PRO1: celoletni prostočasni programi-1 | strokovni kader /skupina |

|  |  |  |
| --- | --- | --- |
| PREGLEDNICA ŠT. 2 | PROGRAMI PRO1 | |
| CELOLETNI PROSTOČASNI PROGRAMI 1 | PRO1: do 6 let | PRO1 7 do 20 let |
| število ur vadbe/tedensko | 1,5 | 2 |
| število tednov | 30 | 30 |
| TOČKE/STROKOVNI KADER/SKUPINA | 45 | 60 |

Programi PRO2 so programi, katerih osnovni cilj je spoznavanje določene športne panoge (prednostno izbrani šport) in (poznejše) doseganje vrhunskih športnih dosežkov. Po ZŠpo-1 vključeni v starostne skupine od 7 do 10/12 let ne morejo postati registrirani športniki in tudi rezultati doseženi na tekmovanjih se ne upoštevajo. Programi PRO2 se priznajo samo prijaviteljem, ki imajo z JR priznan vsaj en (1) številčno popoln tekmovalni program (USM, KŠ) po preglednici B-2. Določilo o številčni popolnosti se ne upošteva, če je prijavitelju z JR priznanih več programov!

Celoletni programi PRO2 praviloma potekajo najmanj 30 tednov v letu (oz. najmanj 90 ur).

S sredstvi lokalne skupnosti se sofinancirajo:

|  |  |
| --- | --- |
| ŠPORTNI PROGRAM: | MERILO ZA VREDNOTENJE: |
| PRO2: celoletni prostočasni programi-2 | strokovni kader/skupina |

|  |  |  |  |
| --- | --- | --- | --- |
| PREGLEDNICA ŠT. 3 | PROGRAMI PRO2 | | |
| CELOLETNI PROSTOČASNI PROGRAMI 2 | PRO2: U-7/8 | PRO2: U-9/10 | PRO2: U-11/12 |
| število ur vadbe/tedensko | 3 | 3 | 3 |
| število tednov | 30 | 40 | 40 |
| TOČKE/STROKOVNI KADER/SKUPINA | 90 | 120 | 120 |

ŠPORTNA REKREACIJA IN ŠPORT STAREJŠIH: RE, ŠSTA

Programi ŠI predstavljajo psihosocialne (rehabilitacija, vključenost) in športnorekreacijske učinke v življenju invalidov. Osnovni cilj je invalidom omogočiti enakovredno sodelovanje pri prostočasnih športnorekreativnih aktivnostih, zato se s programi spodbuja povezovanje med športnimi in invalidskimi društvi.

Celoletni programi ŠI praviloma potekajo najmanj 30 tednov v letu (oz. 60 ur).

Programi RE predstavljajo najširšo in najpestrejšo izbiro programov športnorekreativne vadbe za odrasle vseh starosti (nad 20 let) in družin s ciljem aktivne in koristne izrabe prostega časa (druženje, zabava), ohranjanja zdravja in dobrega počutja ter udeležbe na rekreativnih tekmovanjih. Učinki redne športne vadbe dokazujejo njen pozitiven vpliv na zdravje posameznika in posledično na javno zdravje.

Celoletni programi RE praviloma potekajo najmanj 30 tednov v letu (oz. 60 ur).

Programi ŠSTA predstavljajo športnorekreativno dejavnost odraslih nad doseženim 65. letom, katerih cilj je telesno, duševno in socialno zdravja ter ohranjanja ustvarjalne življenjske energije.

Celoletni programi ŠSTA praviloma potekajo najmanj 30 tednov v letu (oz. 60 ur).

S sredstvi lokalne skupnosti (LPŠ) se sofinancirajo:

|  |  |
| --- | --- |
| ŠPORTNI PROGRAM: | MERILO ZA VREDNOTENJE: |
| ŠI: celoletni športnorekreativni programi invalidov | strokovni kader/skupina |
| RE: celoletni športnorekreativni programi odraslih | strokovni kader/skupina |
| ŠSta: celoletni športnorekreativni programi starejših | strokovni kader/skupina |

|  |  |  |  |
| --- | --- | --- | --- |
| PREGLEDNICA ŠT. 4 | PROGRAMI ŠI, RE, ŠSTA | | |
| CELOLETNI REKREATIVNI PROGRAMI | ŠI | RE | ŠSTA |
| število ur vadbe/tedensko | 2 | 2 | 2 |
| število tednov | 30 | 30 | 30 |
| TOČKE/STROKOVNI KADER/SKUPINA | 60 | 60 | 60 |

* 1. MERILA ZA OCENJEVANJE IN VREDNOTENJE TEKMOVALNIH PROGRAMOV

Med tekmovalne programe prištevamo:

* športna vzgoja otrok in mladine usmerjenih v kakovostni in vrhunski šport: USM,
* kakovostni in vrhunski šport: KŠ, VŠ.

PRIZNANI LETNI OBSEG VADBE TEKMOVALNIH ŠPORTNIH PROGRAMOV

ŠPORTNA VZGOJA OTROK IN MLADINE USMERJENIH V KAKOVOSTNI IN VRHUNSKI ŠPORT: USM

Programi USM so športni programi, kjer je osnovni cilj doseganje vrhunskih športnih rezultatov. USM predstavljajo načrtovane športne aktivnosti z namenom nastopanja na uradnih tekmovanjih NPŠZ do naslova državnega prvaka. V skupini USM se upoštevajo samo mladi športniki, ki so registrirani v skladu z ZŠpo-1 (podatki OKS-ZŠZ).

Razvrstitev v kakovostne skupine je določena na podlagi razvrščanja športnih panog (preglednica C).

Mladi športniki lahko s kvalitetnimi rezultati v skladu s Pogoji, pravili in kriteriji za registriranje in kategoriziranje športnikov v RS dosežejo status športnika mladinskega (MLR) ali perspektivnega razreda (PR). S tem se jim dodatni programi športne vadbe priznajo pod pogojem, da je kategorizacija navedena v zadnji objavi OKS-ZŠZ pred objavo JR in je športnik naveden kot član društva s sedežem v občini.

S sredstvi lokalne skupnosti (LPŠ) se sofinancirajo:

|  |  |
| --- | --- |
| ŠPORTNI PROGRAM: | MERILO ZA VREDNOTENJE: |
| USM: celoletni tekmovalni programi otrok in mladine | strokovni kader, materialni stroški/skupina |
| USM: dodatni programi kategoriziranih športnikov MLR, PR | materialni stroški/udeleženec |

|  |  |  |  |  |
| --- | --- | --- | --- | --- |
| PREGLEDNICA ŠT. 5-1 | PROGRAMI USM: 2. KAKOVOSTNA SKUPINA | | | |
| CELOLETNI TEKMOVALNI PROGRAMI | USM: U-13 | USM: U-15 | USM: U-17 | USM: U-20 |
| število ur vadbe/tedensko | 4 | 4 | 6 | 6 |
| število tednov | 40 | 40 | 40 | 40 |
| TOČKE/STROKOVNI KADER/SKUPINA | 160 | 160 | 240 | 240 |
| TOČKE/MATERIALNI STROŠKI/SKUPINA | 160 | 160 | 240 | 240 |

|  |  |  |  |  |
| --- | --- | --- | --- | --- |
| PREGLEDNICA ŠT. 5-2 | PROGRAMI USM: 1. KAKOVOSTNA SKUPINA | | | |
| CELOLETNI TEKMOVALNI PROGRAMI | USM: U-13 | USM: U-15 | USM: U-17 | USM: U-20 |
| število ur vadbe/tedensko | 6 | 6 | 8 | 8 |
| število tednov | 40 | 40 | 40 | 40 |
| TOČKE/STROKOVNI KADER/SKUPINA | 240 | 240 | 320 | 320 |
| TOČKE/MATERIALNI STROŠKI/SKUPINA | 240 | 240 | 320 | 320 |

|  |  |  |
| --- | --- | --- |
| PREGLEDNICA ŠT. 6 | PROGRAMI USM: KATEGORIZIRANI | |
| DODATNI PROGRAMI KATEGORIZIRANIH | kategorizirani MLR | kategorizirani PR |
| velikost skupine/število vključenih | 1 | 1 |
| TOČKE/MATERIALNI STROŠKI/UDELEŽENEC | 40 | 80 |

KAKOVOSTNI ŠPORT: KŠ

Programi KŠ so pomembna vez med programi USM in VŠ, saj vključuje večje število športnikov in strokovnega kadra, kar omogoča vzpostavitev konkurenčnega okolja znotraj posameznih športnih panog na nacionalni ravni. Programi KŠ predstavljajo načrtovane športne aktivnosti z namenom nastopanja na uradnih tekmovanjih NPŠZ do naslova državnega prvaka. V programih KŠ se upoštevajo samo športniki, ki so v članskih kategorijah registrirani v skladu z ZŠpo-1 (podatki OKS-ZŠZ) in hkrati ne izpolnjujejo pogojev za pridobitev statusa vrhunskih športnikov.

Razvrstitev v kakovostne skupine je določena na podlagi razvrščanja športnih panog (preglednica C).

Športniki lahko s kvalitetnim delom in rezultati v skladu s Pogoji, pravili in kriteriji za registriranje in kategoriziranje športnikov v RS dosežejo status športnika državnega razreda (DR). S tem se jim dodatni programi športne vadbe priznajo pod pogojem, da je kategorizacija navedena v zadnji objavi OKS-ZŠZ pred objavo JR in je športnik naveden kot član društva s sedežem v občini.

S sredstvi lokalne skupnosti (LPŠ) se sofinancirajo:

|  |  |
| --- | --- |
| ŠPORTNI PROGRAM: | MERILO ZA VREDNOTENJE: |
| KŠ: celoletni tekmovalni programi odraslih | materialni stroški/skupina |
| KŠ: dodatni programi kategoriziranih športnikov DR | materialni stroški/udeleženec |

|  |  |  |
| --- | --- | --- |
| PREGLEDNICA ŠT. 7 | PROGRAMI KŠ: ČLANI/CE | |
| CELOLETNI TEKMOVALNI PROGRAMI | 2. skupina | 1. skupina |
| število ur vadbe/tedensko | 6 | 8 |
| število tednov | 40 | 40 |
| TOČKE/MATERIALNI STROŠKI/SKUPINA | 240 | 320 |

|  |  |
| --- | --- |
| PREGLEDNICA ŠT. 8 | PROGRAMI KŠ |
| DODATNI PROGRAMI KATEGORIZIRANIH | kategorizirani DR |
| velikost skupine/število vključenih | 1 |
| TOČKE/MATERIALNI STROŠKI/UDELEŽENEC | 40 |

VRHUNSKI ŠPORT: VŠ

Dodatni programi VŠ so najvišja oblika človekove ustvarjalnosti na področju športa. Predstavljajo dodatne programe priprav in tekmovanj športnikov, ki so v skladu s Pogoji, pravili in kriteriji za registriranje in kategoriziranje športnikov v RS pridobili naziv športnika olimpijskega (OR), svetovnega (SR) in/ali mednarodnega razreda (MR).

Športnikom s statusom OR, SR, MR se dodatni programi športne vadbe priznajo pod pogojem, da je kategorizacija navedena v zadnji objavi OKS-ZŠZ pred objavo JR in je športnik naveden kot član društva s sedežem v občini.

Programi vrhunskih športnikov invalidov se obravnavajo enako kot ostali programi VŠ.

S sredstvi lokalne skupnosti (LPŠ) se sofinancirajo:

|  |  |
| --- | --- |
| ŠPORTNI PROGRAM: | MERILO ZA VREDNOTENJE: |
| VŠ: dodatni programi kategoriziranih športnikov MR, SR, OR | materialni stroški/udeleženec |

|  |  |  |  |
| --- | --- | --- | --- |
| PREGLEDNICA ŠT. 9 | PROGRAMI VŠ: KATEGORIZIRANI | | |
| DODATNI PROGRAMI KATEGORIZIRANIH | kategorizirani MR | kategorizirani SR | kategorizirani OR |
| število udeležencev programa | 1 | 1 | 1 |
| TOČKE/MATERIALNI STROŠKI/UDELEŽENEC | 80 | 120 | 160 |

1. ŠPORTNI OBJEKTI IN POVRŠINE ZA ŠPORT V NARAVI
   1. MERILA ZA OCENJEVANJE IN VREDNOTENJE OBRATOVANJA ŠPORTNIH OBJEKTOV

Različni športni programi se izvajajo v/na različnih športnih objektih in površinah za šport v naravi.

Občina v 2026 sofinancira stroške obratovanja, če:

* izvajalec LPŠ dokaže, da ima z JR priznane tekmovalne programe (USM, KŠ), ki objekt pretežno uporabljajo za redno vadbo in pripravo na tekmovanja,
* izvajalec LPŠ dokaže, da se v/na objektu izvajajo s strani NPŠZ uradno priznana športna tekmovanja (liga, pokal),
* športni objekt ni sofinanciran iz kateregakoli drugega proračunskega vira Občine.

Upravičene stroške obratovanja v 2026 predstavljajo:

* energenti (stroški električne energije; vendar ne za ogrevanje)
* komunalne storitve (stroški voda in odvoza smeti).

Stroški tekočega vzdrževanja športnih objektov se v 2026 NE sofinancirajo.

Ne sofinancirajo se stroški obratovanja in vzdrževanja športnih objektov izven občine.

S sredstvi lokalne skupnosti (LPŠ) se sofinancirajo:

|  |  |  |
| --- | --- | --- |
| ŠPORTNI OBJEKTI | MERILO ZA VREDNOTENJE: |  |
| OBJEKTI: sofinanciranje obratovalnih stroškov športnih objektov | obratovalni stroški/športni objekt |  |

|  |  |
| --- | --- |
| PREGLEDNICA ŠT. 10 | OBJEKT |
| ŠPORTNI OBJEKTI IN POVRŠINE ZA ŠPORT | OBRATOVANJE |
| obratovalni stroški športnih objektov | 10 |
| TOČKE/MATERIALNI STROŠKI/OBJEKT | 1 |

Vrednotenje stroškov obratovanja se izvede, če prijavitelji v postopku JR s priloženimi kopijami računov dokažejo upravičene stroške, pri čemer velja merilo: 10 € dokazanih stroškov = 1 točka!

V 2026 Komisija za izvedbo JR za vsak športni objekt posebej določi korekcijski faktor (od 0,000 do 1,000), s katerim se pomnoži zbrano število točk. Na določitev višine korekcijskega faktorja vplivajo:

* z JR priznani športni programi, ki se izvajajo v/na objektu (USM, KŠ) in priznani obseg vadbe,
* vrsta objekta (zunanje površine, pokrit prostor za vadbo),
* lastniški status objekta (javni, zasebni).
  1. MERILA ZA OCENJEVANJE IN VREDNOTENJE UPORABE ŠPORTNIH OBJEKTOV

V skladu z določbo z 71. člena ZŠpo-1 Občina izvajalcem LPŠ zagotavlja brezplačno uporabo v/na športnih objektih in površinah za šport v naravi, ki se nahajajo v občini in katerih lastnica je.

Brezplačna uporaba se zagotavlja do višine z JR priznanega letnega obsega ur vadbe za vsak posamezni z JR priznani športni program. Ne sofinancirajo se stroški uporabe športnih objektov izven občine.

1. RAZVOJNE DEJAVNOSTI V ŠPORTU

Razvojne dejavnosti predstavljajo medsebojno prepletene strokovne naloge, ki nepogrešljivo podpirajo vsa ostala področja športa. V 2026 se med razvojnimi dejavnostmi sofinancira le izpopolnjevanje strokovnega kadra. Programe izpopolnjevanja izvajajo NPŠZ po veljavnih programih izpopolnjevanja, ki so verificirani pri strokovnem svetu RS za šport ali pri strokovnih organih NPŠZ.

* 1. MERILA ZA VREDNOTENJE IZPOPOLNJEVANJA STROKOVNIH KADROV V ŠPORTU

V 2026 se vsakemu izvajalcu prizna največ toliko udeležencev izpopolnjevanja, kolikor bo imel priznanih popolnih vadbenih skupin, kjer se strokovni kader sofinancira.

S sredstvi lokalne skupnosti (LPŠ) se sofinancirajo:

|  |  |
| --- | --- |
| RAZVOJNA DEJAVNOST: | MERILO ZA VREDNOTENJE: |
| izpopolnjevanje strokovnih kadrov | materialni stroški/udeleženec |

|  |  |
| --- | --- |
| PREGLEDNICA ŠT. 11 | RAZVOJ |
| RAZVOJNI PROGRAMI | izpopolnjevanje |
| število vključenih v projekt | 1 |
| TOČKE/MATERIALNI STROŠKI/UDELEŽENEC | 1 |

Vrednotenje stroškov izpopolnjevanja v športu se izvede, če prijavitelji v postopku JR s priloženimi kopijami računov dokažejo upravičene stroške (kotizacija), pri čemer velja merilo: 10 € dokazanih stroškov = 1 točka!

1. ORGANIZIRANOST V ŠPORTU

Športna društva so interesna združenja občanov, ki pretežno s prostovoljnim delom uveljavljajo svoje interese in so temelj slovenskega modela športa. Predstavljajo osnovo za obstoj in razvoj vseh pojavnih oblik športa.

Športna zveza Zagorje ob Savi (v nadaljevanju: ŠZZ) je reprezentativno združenje športnih društev v občini in osrednja civilnodružbena organizacija na področju športa v občini.

* 1. MERILA ZA OCENJEVANJE IN VREDNOTENJE ORGANIZIRANOSTI V ŠPORTU

Organiziranost v športu predstavlja delovanje športnih društev in njihovih zvez. Je pomembno področje športa, zato je v javnem interesu, da se z LPŠ zagotovijo sredstva v ta namen.

Pri vrednotenju se upoštevajo naslednja merila:

1. LOKALNI POMEN: leta neprekinjenega delovanja: AJPES (1 leto = 3 točke),
2. LOKALNI POMEN: število aktivnih članov; članarina: PRIJAVITELJ (1 član = 1 točka),
3. RAZŠIRJENOST: število registriranih športnikov: OKS-ZŠZ (1 športnik = 2 točki),
4. ORGANIZIRANOST: število aktivnih članic (društev, klubov) v Občinski športni zvezi (1 članica = 30 točk).

Pri vsakem od meril (od a do c) je možni doseči največ 100 točk, največje skupno število točk znaša 330!

Izvajalci, ki niso registrirani kot športna društva, za organiziranost v športu po teh merilih ne morejo kandidirati.

Športna zveza Zagorje ob Savi (ŠZZ) je reprezentativni predstavnik civilne športne družbe v občini.

Pri sofinanciranju ŠZZ se za vsakega aktivnega člana (društvo, klub) prizna 30 točk.

Če ŠZZ z JR nima priznanih celoletnih športnih programov, se seštevek točk korigira s faktorjem (= 0,500).

S sredstvi lokalne skupnosti (LPŠ) se sofinancirajo:

|  |  |
| --- | --- |
| ORGANIZIRANOST V ŠPORTU: | MERILO ZA VREDNOTENJE: |
| delovanje športnih društev na lokalni ravni | materialni stroški/društvo in/ali član in/ali leto |

|  |  |  |  |  |
| --- | --- | --- | --- | --- |
| PREGLEDNICA ŠT. 12 | ORGANIZIRANOST V ŠPORTU | | | |
| DELOVANJE ŠPORTNIH DRUŠTEV | TRADICIJA LETA DELOVANJA | ČLANSTVO DRUŠTVO | REGISTRIRANI ŠPORTNIKI | ČLANSTVO ZVEZA |
| točke/leto | 3 | 0 | 0 | 0 |
| točke/član in/ali točke/tekmovalec | 0 | 1 | 2 | 30 |
| TOČKE/MATERIALNI STROŠKI/DRUŠTVO | 100 | 100 | 100 | 30 |

KONČNE DOLOČBE

Izvleček pogojev in meril za izbiro in vrednotenje LPŠ se za programe in področja športa, ki so v danem koledarskem letu sofinancirani, objavi kot sestavni del razpisne dokumentacije (merila – izvleček 2026)!

Merila za izbiro in sofinanciranje ter ocenjevanje in vrednotenje LPŠ se v času od dneva objave JR za sofinanciranje LPŠ do končne odločitve o višini sofinanciranja programov in področij športa ne smejo spreminjati.